Iban del Campo

Iban del Campo (Arrasate, 1971) zinema zuzendari gipuzkoarra da. New Yorkeko burlesque giroaren inguruko dokumental ugari egin ditu. Mondragon Unibertsitatean dokumental klaseak ematen ditu eta Huhezinema lehiaketako koordinatzailea da.

 Biografia 
Erasmus beka baten bidez Parisko Nouvelle Sorbonne unibertsitatean egin zuen doktoretza eta Bartzelonako Universidad Pompeu Fabran dokumentalgintza masterra egin zuen.

Laburmetraiak egin ditu gehienbat eta hainbat lehiaketatan aurkeztu ditu, esate baterako Kimuak lehiaketan. 2008an New Yorkeko Unibertsitatean dokumental ikastaro bat egin zuen eta "Dirty Martini" eta James "Tigger!" Ferguson ezagutu zituen, New Yorkeko burlesque eta underground giroaren aitzindariak izan zirenak. Bien inguruko dokumentalak egin zituen, lehena 2008an eta bigarrena 2018an. 

2019an zuzendu zuen aurreneko film luzea. Donostiako Zinemaldian aurkeztu zuen eta hiru sari jaso zituen; zinemira, izendapen berezia eta Sebastiane saria. New Yorkeko burlesquearen inguruko dokumentala hau ere.

 Egindako filmak 
 The Gas Man (2002) - laburmetraia, fikzioa
 Un tal Eusebi (2003) - laburmetraia, fikzioa
 Lo bakarrik (2008) - laburmetraia, fikzioa
 Dirty Martini (2009) - dokumentala
 Katebegitik (2011) - laburmetraia, fikzioa
 Tigger! (2016) - dokumentala
 Espedizio handia (2018) - laburmetraia, fikzioa
 Glittering Misfits (2019) - luzemetraia, dokumentala
 Interior Taxi Noche (2020) - laburmetraia, fikzioa
 Serendipia (2021) - laburmetraia, fikzioa

 Erreferentziak 

 Kanpo estekak 
 Zuzendariaren IMDBko fitxa irakurgai 

Kategoria:Gipuzkoako zinema zuzendariak
Kategoria:Euskal Herriko zinema gidoilariak
Kategoria:Euskal Herriko dokumentalgileak
Kategoria:Arrasatearrak